|  |
| --- |
| **9. ΤΑ ΓΡΑΜΜΑΤΑ (σελ.63)**Την αρχαϊκή εποχή (800-479 π.Χ.) αναπτύσσεται η **διδακτική ποίηση** του **Ησίοδου.** Το έργο του «Θεογονία» εξιστορεί τη δημιουργία του κόσμου, ενώ στο « Έργα και Ημέραι» δίνει συμβουλές και οδηγίες για τη ζωή και την ηθική των ανθρώπων.Αργότερα θα επικρατήσει η **λυρική ποίηση.** Τα ποιήματα αυτά άδονταν με τη συνοδεία λύρας ή φλογέρας (αυλού). Οι λυρικοί ποιητές ενδιαφέρονται περισσότερο για τον εσωτερικό ψυχικό κόσμο και τα συναισθήματα των ανθρώπων. Ο **Αρχίλοχος**, ο **Αλκαίος**, η **Σαπφώ** και ο **Πίνδαρος** είναι οι πιο γνωστοί ποιητές αυτής της περιόδου που ακούστηκαν και διαβάστηκαν με συγκίνηση και θαυμασμό από τους αρχαίους χρόνους μέχρι τη σημερινή εποχή. |

Ξεχωριστοί πνευματικοί άνθρωποι, όπως ο **Θαλής,** o **Αναξίμανδρος** και ο **Αναξιμένης** , ο **Ηράκλειτος**, ο **Πυθαγόρας**, προσπαθούν να κατανοήσουν τη δημιουργία του κόσμου και το νόημα της ζωής και να εξηγήσουν τα φυσικά φαινόμενα. Αναπτύσσονται λοιπόν η φιλοσοφία, η αστρονομία, η γεωγραφία, η μετεωρολογία και τα μαθηματικά. Ο Θαλής κατόρθωσε, μάλιστα, να προβλέψει την έκλειψη του ήλιου που έγινε στις ημέρες του και ο Αναξίμανδρος να σχεδιάσει τον πρώτο χάρτη του ουρανού και της γης